Ohitamme lohikäärmeen. Miksi niitä on niin paljon?
Luulin, että puhuit drag queenistä. -Tähän aikaanko?
Sekin on mahdollista. -Olemmehan Vegasissa.
SILLÄ SILMÄLLÄ
Kenet hoitelemme tällä viikolla? -Tapaamme tänään Seanin.
"Kuninkaat eivät ole kaatuneet.
Heidän on kohdattava toisensa lähitaistelussa!"
Yleisö villiintyi ihan täysin.
"Sean on esiintynyt ympäri maailmaa.
Viimeksi hän oli Tournament of Kings -näytelmässä Excalibur-hotellissa.
Sean esitti Merliniä ja itse kuningas Arthuria."
Viimeisten 12 vuoden ajan Tournament of Kings oli elämäni.
Se on Stripin pisimpään jatkunut esitys.
Se on monelle Vegasin-matkan vakiokohde.
"Polvivamman takia hänen piti ripustaa velhon lakki naulaan."
Ihan pahaa tekee.
En saanut viimeistä esitystä.
Liikkeellä on neljä ominaisuutta.
Käymme niitä läpi tänään.
"Nykyään Sean toimii näyttelyvalmentajana ja mentorina."
Sepä kiva.
Uusi vaihe elämässä.
"Esitettyään vuosia muita kuin itseään -
Seanilla on nyt elämänsä rooli aviomiehenä ja isänä -
uuden vaimon Katen ja poikapuoli Brendanin myötä.
Ennen Katea Sean eli nomadielämää kutsuen itseään kiertolaiseksi."
Olemmeko mekin kiertolaisia?
Olemme kiertopalkintoja.
Niin olemme.
Kun ystäväni vakiintuivat ja menivät naimisiin,
minä söin halpakaupan pizzataskuja.
En uskonut, että minusta tulisi isä tai että menisin naimisiin.
Olen survivalisti.
Aioin matkustaa erämaataitoja opettaen.
Aioin asua autossa ja hankkia koiran. Sitä luulin haluavani.
Sitten tapasin Katen.
Nyt isänä ja aviomiehenä olo -
on sitä, mitä elämältä haluan.
Sean on parhaita isiä, joita lapsi voi toivoa.
Kaikki on seikkailua.
"Sean perheineen osti talon taikurilta."
Vau. -Kiva juttu.
Luna rakensi talon ja piti siellä taikakoulua.
Se on hyvin mystinen paikka.
Hänhän on taikuri.
"Talo on omalaatuinen…"
Karvat nousevat heti pystyyn.
"…goottilaisin vivahtein, joita Sean kutsuu Wednesday chiciksi ilman chiciä."
Luna kehotti tekemään sitä meidänlaisemme.
Se on kuitenkin vaikeaa sekä taloudellisesti että logistisesti.
Teen niin paljon töitä kuin tarvitsee ja otan kaikki keikat vastaan.
Paiskin töitä varmistaakseni, että perheestäni huolehditaan.
Sean tekee 16-tuntisia työpäiviä ja tulee kotiin polvet kipeinä.
Sitten hän auttaa korjaamaan taloa. Sellainen kaveri hän on.
"Pitkän Merlin-pestin päätyttyä -
Seanin on ollut vaikeaa löytää identiteettiään."
Hänen itsetuntonsa koki kolauksen,
koska kaikki hänen tuntemansa on juuri päättynyt.
Hän on epävarma ulkoisesta olemuksestaan.
Hän tuntee, millainen on,
mutta ei tiedä, miten ilmaista sitä.
"Kate ja Brendan haluavat järjestää Seanille kunnon läksiäisjuhlat.
Viikon lopulla he kutsuvat kylään ystäviä -
juhlistaakseen Seanin upeaa näyttelijäuraa ja mentorityötä."
Onpa ihana ajatus!
"Taiotaan Merlin hokkuspokkuksen parista perheen pariin."
Kaikkien aikojen paras tehtäväkuvaus!
PÄIVÄ 1
VELHOA TAPAAMAAN!
Nyt yritetään löytää autenttinen kävelytyyli.
Etsikää kauneutta.
Teatraalisuutta kehiin.
Olen valmis. -Menoksi!
Tuosta ovesta!
Tiedostakaa taiteellinen keskuksenne.
Minä tarkkailin sinua, ja se lasketaan. Tarkkailin työskentelyäsi.
Se lasketaan. Upeaa työtä.
Jatketaan… -Katsokaa tuota upeaa miestä!
Voi juku! -Mitä kuuluu?
Katsokaa nyt.
Hei, olen Karamo.
Innostuin nähdessäni Seanin. Saamme työskennellä seniorin kanssa.
Mitä kuuluu, senkin komistus?
Hän on 47-vuotias. -Siis mitä?
Eikä ole 47.
Minä olen 43. Jos hän on 47…
Tulimme hätiin oikeaan aikaan.
Kuka tuuraa? -Sinä otat ohjat.
Tuollaisten kiharoiden myötä luotan johtotehtävät sinulle.
Loistavaa. -Vautsi.
Häivytään täältä. Menoksi.
Heippa!
Haluan Vegas-tatskan.
Onko sinulla tatuointeja, Sean?
On.
Onko? -On.
Mitä?
Tässä on kojootin tassunjälki. Se kuvaa selviytymistaitojani.
Kojootit ovat selviytyjiä. -Oletko survivalisti?
Olen. -Siistiä.
Olen viettänyt 45 päivää Ozarkvuorilla.
Selvisin 10 päivää pelkän veitsen avulla.
Perillä ollaan. -Hei, talo!
Hei, koti.
Ei, tänne päin.
Kiitos, että saimme tulla.
Tuon kavereita.
Jestas sentään, hei!
Hei, rakas. -Yllätys!
Hei, olen Karamo.
Hauska tavata. Olet upea. -Voi hyvänen aika.
Tätini sanoi, että joka suhteessa on kukka ja puutarhuri.
Kate on kaunis kukkanen.
Olen Jeremiah. Mitä kuuluu?
Olen Tan. Miten menee? -Brendan.
Brendan-poika on söpöliini.
Hänellä on pisamia. Tulee mieleen nuori tiedemies.
Tutkitaan. Haluan nähdä kylppärin.
Pohjoismaista hunajaviiniä.
Mitä kylppäristä löytyy? -"Beach Babe".
Kiva. -Tuoksuu rannalta.
Jestas sentään.
En tiennyt gluteenittomista Oreoista.
Yritän irrottaa verhot.
Nytkö? -Niin.
Luoja. Voi!
Kuulitko, miten kiljaisin?
Onneksi se ei mennyt rikki.
Tässä vasta puku. Chic.
Mitä mieltä olet mustista pöntöistä? -Se on tosi hieno.
On, vai? -Se on nätti.
Ei näe, mitä tapahtuu. -Sehän on hyvä.
Ei vitsi.
Nyt voin ruveta eräilijäksi.
Jos meidän pitäisi elää metsässä, Antoni joutuisi karhun tappamaksi.
Simpukkakeittoa.
Tanny-parka syötäisiin nukkuessaan.
"Ahrum."
Minä häipyisin. Heippa.
Ei.
Uskon, että JVN selviäisi pisimpään.
Näin tämän ikkunassa. Minun oli pakko saada se.
Se oli vitsi. Kertokaa HR:lle.
Olette siis asuneet täällä yli vuoden?
Vähän yli vuoden.
Missä vietätte aikaa?
Aamuisin keitämme kahvia ja istumme tässä juttelemassa.
Kun laitamme ruokaa, Brendan tulee yläkertaan ja syömme.
Tämä on siis kodin sydän. -Niin.
Katsotaan buduaaria. -Selvä.
Se on kissamme. -Kuka sinä olet?
Se on Baby Girlface. -Huomaan. Hei.
Järkytyin nähdessäni kissan huoneen.
Näyttää nimittäin siltä, että kissa asuu siellä.
Melkoinen katto täällä. -Niinpä.
Teittekö vai perittekö sen? -Perimme.
Selvä.
Täällä on vaatekaappeja. Onko tuollakin vaatteita?
On. Ja tämä on ofrenda.
Mitä tämä on?
Äiti rakasti Lay's-sipsejä.
Ne ovatkin hyviä.
Tässä ovat äitini ja Seanin hiljattain menehtynyt isä.
Tälle kaikelle on löydettävä koti.
Ofrenda on hyvä idea.
Kuka ei haluaisi muistaa rakkaitaan alttarilla?
Mutta ei nukkumaan mennessä.
Haluatko kaikki lähellesi nukkuessasi? -Sen pitää olla jossain.
Varmistan, että se saa ansaitsemansa paikan.
Mitä täällä on? -Teatterihuone.
Rakastan teatterihuoneita. Vau.
Täällä on lava.
Rakastan pukuja ja muotielokuvamontaaseja.
Onko tuo peruukki?
Se herättää ihmetystä.
Mitä täällä tapahtuu?
Edellinen omistaja halusi huoneeseen buddhalaisen tunnelman.
Kuin Vegasissa. Koskaan ei tiedä, mitä saa.
Ohutta vessapaperia ja monta huuhtelukertaa.
Kuin… -Pönttö on hankala.
Olette ikään kuin halvaantuneet edellisen omistajan ratkaisuista.
Niin. -Selvä.
Oletpa upea.
Jeremiah! -Jer!
Mitä tapahtuu?
Olen ilkeä sisarpuoli.
Tosi nätti olo.
Minäkin tahdon mukaan.
Sinä kaunis seireeni.
Olen merimies. Olet niin kaun…
Rintani ovat tosi isot.
Olo on kuin Arielilla.
Tunnen oloni merelliseksi.
Komea prinssi saapuu.
Onpa hän uljas.
Saanko katsoa hatun alle? -Saat. Otanko ponnarin pois?
Tykkään… Haluan nähdä poninhännän.
Näytä kaikki. -Siinä ovat hiukseni.
Vau. -Joo.
Onko sinulla suosikkituote?
Tämä on hiustuotteeni. -Jestas.
Sean suhtautuu kauneudenhoitoon samoin kuin Mariah Jennifer Lopeziin.
Aivan.
He eivät tunne toisiaan.
Ovatko hiuksesi aina olleet pitkät?
Tournament of Kingsiin haluttiin pitkät hiukset.
Mitä mieltä olet nyt? -Keskellä on kalju kohta. Omituista.
Mitä mieltä olet siitä? -Ponnari peittää sen.
Haluaisin ajatella, ettei se haittaa, mutta tuleehan siitä epävarma olo.
Hiuslisäkkeet ovat kehittyneet, jos sille tielle lähdetään,
mutta ei ole pakko.
Heitin ajatuksen, jotta voit miettiä sitä.
Olen mukana. Sinä olet taikuri.
Suostun mihin vain.
Tehdään se. Haluan kokeilla mitä vain.
Aion vahata korvakarvasi. -Selvä pyy.
Teettekö survivalistijuttuja yhdessä? Oletteko luonnossa?
Joo. Käymme vuorilla, otamme kuvia ja hengailemme.
Hän on minulle isähahmo.
Mutta joskus hän unohtaa,
miten paljon hän tekee ja miten paljon häntä arvostetaan.
Hänen on vaikea pyytää apua.
Hän vain heittäytyy kaikkeen.
Asettaako hän itseään etusijalle? -Ei.
Ei. -Ei missään nimessä.
Ymmärrän.
Boulangerie.
Kylläpä on tyhjä jääkaappi.
Olemme molemmat kiireisiä.
Vaimoni opiskelee.
Jos Kate ei kokkaa, syömme mikroaterioita ja pikkupurtavaa.
Brendan ja minä haemme usein ruokaa luukusta. Brendan…
Luukusta? Autokaistaltako? -Niin. Hän on nirso.
Osaan tehdä pari ruokaa kehnosti.
Etenkin koska… Hei. -Heippa.
Hei. -Puhuimme juuri sinusta.
Toivottavasti hyvää. -Ilman muuta.
Minun on nyt mentävä.
Rakastan sinua. Nähdään myöhemmin.
Vaimoni pitää pastasta, muttei voi enää syödä sitä keliakian takia.
Onko muuta huomioitavaa? -Ykköstyypin diabetes.
Niinkö?
Teen kana-enchiladaa.
Käytän gluteenittomia tai maissitortilloja.
Otat hänet huomioon. -Niin paljon kuin voin.
Heipä hei. -Olen odottanut yhteistä aikaa.
Se olisi mukavaa. -Nuuskin lisää. Menkää te vain.
Senkin nuuskija. Mennään. -Selvä.
Haluan innolla puhua kanssasi. -Samoin.
Ensin haluan kysyä, mitä ajattelet minun huomanneen.
Että haluan muiden tuntevan olonsa turvalliseksi ja rakastetuksi.
Tunsitko sinä olosi sellaiseksi? -Tunsin.
Minua siunattiin ihanilla vanhemmilla.
Kukaan ei ole täydellinen, mutta vanhempani ovat aika lähellä sitä.
Ovatko he yhä elossa?
Äiti on, mutta isä kuoli pari kuukautta sitten.
Otan osaa. -Kiitos.
Paljon on muuttunut vuodessa.
Niin on.
Uusi vaimo. Uusi talo.
Isäsi menehtyi.
Kaikki on uutta.
Miten sinä pärjäilet?
Viihdyn yksin.
Kate tietää, että jos alan ärsyyntyä,
minun pitää päästä telttailemaan ja nollaamaan pää.
Mutta äitini, poikani ja vaimoni tarvitsevat minua.
Samoin taiteilijani.
Niin.
Mitä sinä tarvitset? -Minun pitää huolehtia perheestäni.
En keksi parempaa tapaa elää elämääni -
kuin olla hyvä isä ja hyvä aviomies.
Se on osin isäni ansiota.
Kun mietin, millaista on olla hyvä mies, käytän isääni mallina.
Milloin olet miettinyt omia tarpeitasi?
En osaa sanoa.
En osaa sanoa. Pelottavaa.
Täälläkö olet piileskellyt? -Minulla on töitä.
Ymmärrän.
Raskaita töitä. Meillä on puhuttavaa. Ala painua.
Selvä. -Minun pitää keskittyä.
Näen paljon rooliasuja.
Itse asiassa ne ovat vaimoni.
Mikä tämä sitten on?
Mikä se on?
Onko tämä rooliasu vai oikeaa elämää? -Oikeaa elämää. Ulkotakki.
Se on hupullinen capotetakki.
Vaikka sataisi kaatamalla, pysyisin lämpimänä.
Eikö se muka kutita?
Se on tosi mukava.
Se kietaistaan päälle. Sisäpuolella on taskut. Sen voi napittaa.
Tajuatko?
En tiedä, mitä sanoa. Jään harvoin sanattomaksi.
Rakastatko sitä takkia?
Rakastan sen käytännöllisyyttä. -Onko sinulla Merlinin asu?
Ei, mutta voin näyttää kuvan. -Saisinko nähdä?
Se onkin aika rohkea.
Kun et ole lavalla tai töissä, miten pukeudut?
Käytän farkkuja ja t-paitoja.
Minulla on erilaisia lätsiä.
Jos pitää panostaa pukeutumiseen,
minulla on pitkähihaisia paitoja.
Paitoja vai t-paitoja?
Sellaisia nappipaitoja.
Selvä.
Kate näyttää aina upealta.
Minulla on siisti paita ja farkut, mutta hänellä on upea mekko.
Otamme riskejä, mutta se kannattaa.
Hienoa. -Hei, lapsukaiset.
Mistä puhutte?
Hän rakastaa tuota takkia. Kaikki pohjautuu siihen…
Mitä sanot tästä, Brendan? -Ole rehellinen.
Se on siisti.
Kauniisti sanottu. -Mitä mieltä olet?
Olen innoissani. En malta odottaa muutosta.
Älä nyt noin sano.
"Innoissaan" on avainsana.
Sean esitti Merliniä 13 vuotta.
Hän on yhä jumissa hahmon ulkoisissa piirteissä.
Hän ei ole selvittänyt, kuka hän todella on.
Aion antaa Seanille uuden lookin.
Hiustenlähtö on heikentänyt hänen itseluottamustaan.
Ensi kertaa ohjelmassa käytämme hiuslisäkettä.
Olen tosi innoissani.
Haluan Seanin ymmärtävän, että on aika asettaa itsensä etusijalle.
Hän ansaitsee muiden apua samoin kuin hän auttaa muita.
Tehtäväni on selvittää, kuka oikea Sean on.
Ei näyttelijöitä eikä esityksiä, vaan tosielämän Sean.
Kotona tapahtuu paljon kaikenlaista,
mutta mikään ei kerro, keitä he ovat.
He eivät tunnu omistavan sitä.
Haluan heidän olevan ylpeitä talostaan.
Keittiömestari!
Mitä kuuluu? -Hauska nähdä. Mitä puuhaat?
Haluan Seanin valmistavan jotain vaimolleen.
Kaikista ruokavaliorajoituksistaan huolimatta Kate rakastaa pastaa.
Hän ei voi syödä sitä.
Mikä sopii mainiosti? Gnocchi.
Mieleeni tuli gnocchi à la Parisienne.
Ajattelin käyttää bataattia ja ihan vain gluteenitonta jauhoa.
Se on loistava ajatus.
Perinteiset gnocchit eivät välttämättä pysy kasassa.
Aivan. -Gratiini pitää ne koossa.
Saanko käyttää keittiötäsi? -Ihan milloin vain.
Kiitoksia.
PÄIVÄ 2
HALUAN JONKUN NÄKEVÄN MINUT SELLAISENA KUIN OLEN. – MERLIN
Milloin olet viimeksi käynyt ostoksilla? -En osaa sanoa.
Sinun jälkeesi. -Kiitos.
No niin. -Selvä.
Nautit ulkoilma-aktiviteeteista, mutta sinulla on kiireinen elämä.
Haluan luoda sinulle monipuolisen vaatevaraston.
Kaikkea samassa. Haluatko kokeilla?
Todellakin. -Kokeiletko ihan kaikkea?
Ilman muuta.
Haluan löytää Seanille vaatteita, jotka sopivat hänen uuteen elämäänsä.
Olipa kyse vaeltamisesta, opettamisesta -
tai vaimon ja poikapuolen kanssa hengailusta.
Tarvitaan vaatteita, jotka sopivat elämän joka osa-alueeseen.
Kun kävelet kaupassa, mitä muuta kuin farkkuja ja t-paitoja ajattelet?
En ole ihan tyytyväinen vartalooni.
Huolehdin, mahtuvatko vaatteet. Näenkö peilistä jotain epämiellyttävää?
Heti kun niin tapahtuu, olen valmis lähtemään kotiin.
Olen kokenut sen tarpeeksi monta kertaa tietääkseni,
että vain tietyt asiat toimivat.
Kaikki muu saa minut ryntäämään ulos sovituskopista ja lähtemään kotiin.
Jos sinulla on estoja ulkonäkösi suhteen,
ainoa tapa parantaa oloasi on käyttää vaatteita, jotka tuntuvat omilta.
Silloin viihdyt omissa nahoissasi.
Olet esittänyt niin monia osia.
Olet ehkä unohtanut, miten mukavaa on olla oma itsesi.
Omana itsenä olo voi tuoda paljon iloa.
Ellet olisi niin ihana, en ehkä kannustaisi siihen.
Mutta kun olet, tehdään niin.
Oletko valmis, Sean?
Olen. -Tuletko näyttämään?
Karkea olo.
Karkea mutta harkittu.
Mitä mieltä olet tästä lookista?
En voi olla ajattelematta, miten tiukkoja nämä ovat.
Heti kun kiristää, haluan piiloutua. -Aivan.
Jos tämä alue aiheuttaa sinussa epävarmuutta,
toinen kerros peittää suurimman osan.
Yhtä kokoa isompana tästä näkyisi vain vilaus.
Silloin et tuntisi oloasi epävarmaksi.
Mutta nyt alan ymmärtää, että se on sinulle iso huolenaihe.
Varmistan, että kaikki on kokoa isompaa.
Toivottavasti se parantaa oloasi.
Ovatko farkut mukavat? -Joo.
Ne joustavat, joten niitä voi pitää ulkona.
Niissä voi kumarrella, pystyttää teltan ja laittaa ruokaa mukavasti.
Aivan.
Alatko ymmärtää idean?
Alan. -Hyvä. Sitten vaihto.
Selvä.
Aivan upeat. -Jee. Mistä pidät?
Sanon jotain tosi nörttimäistä.
Näistä tulee mieleen Star Wars -hahmo.
En tiedä, mitä tuo tarkoittaa.
Bootsit ja farkut voi yhdistää muodollisiksi tai rennoiksi.
Halusin sellaisen takin, joka sopii hienompaan tilaisuuteen.
Valitsen vielä jotain hienostuneempaa läksiäisjuhliisi.
Onko hyvä olo? -Loistava.
Jatkan tällä linjalla.
Vien Seanin Caesars Palacen Brasserie B:hen.
Veljeni teki niin Toaster Strudelin kuorrutteella.
Samat sanat.
Sean haluaa kokata enemmän.
Hän yrittää keksiä, miten pitää huolta perheestään.
Kaikki on valmiina.
Mutta valmiit mikroeinekset eivät käy.
Katella on keliakia ja ykköstyypin diabetes.
On pidettävä mielessä sokeri ja gluteeni.
Sanoit, että hän pitää italialaisesta ja ranskalaisesta ruoasta.
Taisin keksiä täydellisen aterian.
Gnocchi à la Parisienne. -Selvä.
Eli pariisilaisia gnoccheja. Nehän ovat Italiasta.
Perunan sijaan käytämme bataattia.
Tavallisen jauhon sijaan jauho on gluteenitonta.
Pidämme homman simppelinä. Oletko valmis likaamaan kädet?
Tarvitsen parralle hiusverkon.
Kyllä sinä pärjäät.
Keitin bataatit.
Annoin niiden jäähtyä, koska mukaan tulee munaa.
Se ei saa kypsentyä.
Riko joukkoon yksi muna. -Selvä.
Minä lisään mausteita.
Ripaus kosher-suolaa. -Selvä.
Nyt lisään gluteenittomat jauhot.
Lisään vähän kerrallaan.
Hitaasti, ettei jauho pöllyä.
Kas noin. -Tästä tulee mahtavaa.
Hän saa jotain mahtavaa.
Minä saan bonuspisteitä. -Teet jotain itsellesikin.
Tämä on oikea koostumus.
Tätä haemme. Täydellisiä kokkareita.
Tykkään painaa keskelle pienen kuopan.
Siten se täyttyy kastikkeella. -Täydellistä.
Näitä on tosin kaiken muotoisia ja kokoisia.
Ehkä pieniä sydämiä? -Olet oikea romantikko.
Pakastepinaattia.
Niissä on paljon nestettä.
Otetaan vahvaa talouspaperia.
Vesi puristetaan pois.
Minäkin puristan. -Selvä.
Kuvaatteko? Ottakaa lähikuva tästä.
Kuvatkaa hauiksia. Loistavaa.
Pilkon ne karkeasti.
Hienoa. Sitten teemme valkosipulisen kastikkeen.
Ei gluteenia, mutta voista et sanonut mitään.
Voit laittaa enemmänkin.
Heitetään viipaloitu valkosipuli kyytiin.
Raastetaan sitruunankuorta.
Moni puristaa sitruunaa näin.
Kannattaa puristaa näin päin. Mehu valuu ja siemenet jäävät.
Käytämme kaksi sitruunaa.
Alennan nyt lämpöä.
Lisään persiljaa tuomaan terävyyttä.
Hienoa. -Hienonnettuna.
Lisään tätä pohjalle. Sitten kootaan koko komeus.
Uunissa on 200 astetta. Sitten vain odotellaan.
Moni menee maitotuotteiden ja gluteenin suhteen äärimmäisyyksiin.
Heti kun on rajoitteita,
koko elintarviketta aletaan välttää tyystin.
Pitää löytää korvaavia tapoja, jotka sopivat itselle.
No niin. -Katsotaanpa.
Se on kullanruskeaa.
Katso. -Jep.
Jep. -Rapeaa juustoa reunoilla.
Jestas sentään.
Voi hyvänen aika.
No niin. -Kippistä vain.
Tämä on uskomatonta.
Brendankin syö tätä.
Niinkö?
Vaikka tässä on pinaattia?
Kerrotaan pinaatista vasta jälkeen päin.
Menoksi.
Onko hänellä pora? -Olemmeko tavanneet?
Johan on.
Olen aika butch tänään. -Tosi butch.
Tervehdys.
Hauska nähdä. -Mitä kuuluu?
Hyvää. Kiva olla täällä. -Samoin.
Mistä olette tulossa? -Teimme gnoccheja.
Ne olivat tosi hyviä. -Toitteko minullekin?
Söimme kaikki. -Tosi itsekästä.
Se oli täysin minun syytäni. -Uskomatonta.
Tänään rakennamme keittiön saarekkeen.
Siitä tulee kotinne ensimmäinen huonekalu, jonka olet tehnyt itse.
Voit olla siitä ylpeä. -Selvä.
Miltä kuulostaa? -Upealta.
Kiitos kovasti. -Pidä hauskaa.
Mutta älä yhtä hauskaa kuin kanssani. Vaikkei tämä kilpailu olekaan.
Mennään tänne.
Mietitään petsivaihtoehtoja.
Katsotaan, mihin päädymme. Tässä. Turvallisuus ensin.
Kiitoksia.
Voinko kysyä jotain erikoista? Tai ei nyt niin erikoista.
Miksei talossa ole enemmän sinun tavaroitasi?
Pari-kolmekymppisenä minulla oli Yukon-maasturi.
Sanoimme sitä autoasunnokseni. Vietin suurimman osan ajastani siellä.
Työkeikat vaihtuivat koko ajan, ja kävin uusissa paikoissa.
Minulla ei ollut paljon tavaraa.
Kun ostimme talon,
minulla ei ollut mitään perintökaluja tai merkityksellistä,
joka toisi taloon lisäarvoa.
En malta odottaa, kun tulet kotiin -
ja tunnet ensimmäistä kertaa olevasi kotona.
Aivan. -Et ole perinyt mitään.
Te ette ole edustettuna koko talossa.
Teillä on upea koti ja upea rakkaustarina.
Moni sanoo, että romanssimme on kuin sadusta.
Joskus sanon, että huijasin Katen kanssani naimisiin.
Nauran sille, koska se on vitsi.
Mutta se on niin upeaa, että tekisi mieli nipistää itseäni.
Kai tiedät, että ansaitset rakentamasi elämän?
No siis…
Olen hämilläni. Ansaitseeko kukaan?
Vastaus on kyllä.
Olet rakentanut suurenmoisen elämän, koska olet suurenmoinen.
Olet osa sitä.
Toivottavasti näet itsesi siinä läpi tämän kokemuksen.
Teen parhaani ja yritän.
Helpommin sanottu kuin tehty.
Mutta tämä on hyvä alku.
Mistä petsistä pidät?
Taidan valita tämän. -Provincial. Se on minunkin suosikkini.
Aletaan kasata saareketta.
Toivon, että Sean ymmärtäisi oman arvonsa paremmin.
Olemme tänään maskuliinisuuden huipentuma.
Vai mitä? -Joo.
Hän antaa niin paljon.
Hän on luonut upean elämän. Hänen pitää varmistaa olevansa osa sitä.
Voilà. -Voitto kotiin!
Mitä sanot? -Se alkaa näyttää saarekkeelta.
Aika makea. -Todella kaunis.
Selvä. Hyvä. Hyvää työtä.
PÄIVÄ 3
EXCALIBURISTA ERI KALIIBERIIN
Menoksi.
Tervetuloa Makeshift Unioniin.
Tässä on Larry. Larry, Sean.
Hauska tavata. -Samoin.
Kiitos, että saimme tulla. -Ilman muuta.
Tule tänne.
Aistin muutoksia. Saanko ottaa lätsän pois?
Otetaan se pois.
Parta vanhentaa sinua. En silti halua siitä kokonaan eroon.
Ei ollut tarkoitus koskea huuliasi.
Tee mitä täytyy. -Anteeksi.
Kun tulee valmista, kukaan ei tunnista sinua juhlissa.
Kohta et enää ole ponnarikaveri. Minusta et ole sellainen.
Se oli Merlin. Et enää ole Merlin, vaan Sean.
En enää.
Et ole enää Merlin. -En!
Larry hoitaa parran ja Samara hiuslisäkkeen.
Minä värjään ja leikkaan.
Teemme tiimityötä herättääksemme muodonmuutoksen eloon.
Milloin viimeksi katsoit peiliin ja olit tyytyväinen näkemääsi?
En juuri tuijottele peiliin.
Suoraan sanoen teen niin tarkoituksella.
Pari vuotta sitten esitin Otellossa Jagoa.
Hiukseni värjättiin. Näytin aika hyvältä.
Näytin kuulemma Dickensin roistolta, joka tuli sulkemaan orpokodin.
Tehdään sinusta taas päähenkilö.
Luoja sentään.
Merlin oli Seanille tärkeä aikakausi,
mutta tästä seuraavasta tulee vielä parempi.
Kiitos Merlinille, mutta saat jäädä menneeseen.
Sean on täällä, ja hän on valmis olemaan upean elämänsä keskipiste.
Voi pirulauta.
Enää ei ole paluuta.
Peruukkeja ja hiuslisäkkeitä on käytetty tuhansien vuosien ajan.
Pidä se tiukalla. Vedän sitä.
Siihen liittyy häpeää.
Viime vuosien aikana -
monet Hollywoodin miehet ovat alkaneet käyttää hiuslisäkkeitä.
Jes!
Se on sama asia kuin Kylie Jennerin vaihtuvat peruukit.
Jos se lisää itsevarmuutta, siitä vain. Ilmaiskaa itseänne.
Meillä oli tosi hauskaa.
Oletko valmis? -Olen.
Pitemmittä puheitta. Tässä on uusi ja paranneltu Sean.
Uskomatonta.
Aika erilainen, vai mitä? -Minä…
En voi uskoa tätä.
Haluatko mennä lähemmäs?
Minä…
Näytän paljon nuoremmalta.
Uskomatonta. Kiitos…
Haluatko kokeilla?
En, haluan halata sinua.
Hän on paljon ryhdikkäämpi ja oikein huokuu itsevarmuutta.
Hän ei enää näytä Merliniltä.
Kiitos kamalasti.
Kaikkien aikojen parasta työtäni.
Näytät upealta.
Minulla oli hauskaa kanssasi. -Hei, kultsi.
Voi hyvä luoja!
Ei voi olla totta!
Mitä helkettiä?
Voi luoja!
Luoja! -Mitä kuuluu?
On ollut ikävä. -Niin minullakin.
Olen aivan tyrmistynyt. Mikä olo?
Upea. -Eikö olekin komea?
Joo. -Voitko tajuta?
Ihan sekopäistä. -Niin.
Luulit, että olit takahuoneessa. En edes tajunnut.
Onko tuo hiuslisäke? -On.
Hieno. Sitä ei huomaa.
Sitä ei yhtään huomaa. -Samara auttoi meitä.
Samara, anna palaa.
Kiitos luottamuksesta ja kivasta päivästä. Olet rakas.
Minulla oli hauskaa. Kiitos kovasti.
Katsokaa. Uskomatonta.
Eikö olekin kaunista?
Vau. -Niin.
Tämä on kirkkoni.
Oletko valmis henkiseen hetkeemme? -Ilman muuta.
Kamala tuuli.
Selvä.
Paita oli hyvä idea, kunnes tissini pyrkivät esiin.
Astun mukavuusalueeltani viedäkseni Seanin paikkaan, jossa hänen on hyvä olla.
Haluan hänen ymmärtävän, että apua saa pyytää.
Kutsuin Brendanin. Hän saa auttaa iskostamaan asian.
Rukoilkaa puolestani. Murhaaja vaanii meitä takuulla.
Mutta jos Sean tykkää, niin minäkin. Minulla on puukko ja reppu.
Hoidetaan homma.
En koskaan ollut partiossa.
Jäin paitsi kaikista luontojutuista.
Minäkään en ollut partiossa, vaan isä vei minua ulos.
Hän opetti minulle taitoja. -Hienoa.
Pidän tästä. Täällä käymme Brendanin kanssa hyviä keskusteluja.
Niin.
Voiko tähän tehdä nuotion? -Voi.
Isänä ja kumppanina ymmärrän Seania.
Hän haluaa kaikkien tietävän, että on tukena.
Mutta rakkaus ei synny siitä, mitä muiden eteen tekee,
vaan myös siitä, miten päästää muita lähelle.
No niin.
Jos hän haluaa hyvän suhteen vaimon ja poikapuolen kanssa…
Sytytit tulen!
…hänen pitää pyytää apua.
Silloin yhteys syntyy.
Teillä on toisenne, mikä on upeaa.
Otin Brendanin mukaan, jotta kuulisit häntä -
ja hankkiakseni sinulle tavoitekaverin.
Sitä hän on. -Niin olen.
Pidän sinut tavoitteessa.
Rakennatte suhdetta isänä ja poikana.
Sen lisäksi opettelette luottamaan toiseen ja tämän tukeen.
Minkä haluat muuttuvan?
Tunnut ajattelevan, että jos selviät jostain yksin,
meidän ei tarvitse huolehtia asiasta.
Se vain saa meidät murehtimaan sinusta.
Et pyydä apua etkä keskity itseesi.
En halua, että murehditte minusta. Mutta sen sanominen ei ole ratkaisu.
Taidat pelätä avun vastaanottamista.
Taidat luulla, että pakotat meitä.
Tai että olet taakka.
Et ole. Etkä koskaan tule olemaan.
Niin. -Mitä mieltä olet?
Tulee mieleen isä.
Hän kasvatti minut selviämään kaikesta. En halua tuottaa pettymystä.
Mitä enemmän yrität selvitä yksin, sitä enemmän muut murehtivat.
Se on haluamasi vastakohta.
Ymmärrätkö sen?
Kuulin sen. -Kuulitko?
Olen luullut, että helpotan asioita kantamalla taakan muiden puolesta.
Kun kuulin, ettei se helpota, vaan saa heidät murehtimaan…
Se on viimeinen asia, mitä haluan.
Se ei ole teidän vikanne.
Vika on siinä, että minä en halua tuntea, etten pysty johonkin.
Voimme miettiä, mitä voisit sanoa.
"Polviin sattuu, ja tarvitsen apua." -Niin.
Haluan, että uskallat antaa meidän auttaa sinua.
Sinulla on huipputyyppi tukenasi.
Taisit jo tietää sen.
Hän oli bestman häissä.
Olet erityinen. -Kiitos.
Kiitos.
Olette rakkaita.
PÄIVÄ 4
RITARILLISTA MENOA
Luojan kiitos Primestä. Juuri sopivasti.
He tulivat!
Voi pyhä… -Jösses!
Hyvä homma!
Kuin olisit palannut ajassa taaksepäin.
Aika hyvä, eikö vain?
Mikä parta. Näemme sinusta enemmän.
Haluan nähdä talon.
Katsotaan, mitä on tehty.
Selvä.
Käy sisään.
Haistele.
Voi hyvä…
Yläkertaan. Jep.
Voi luoja.
Olen häkeltynyt. -Tässä on sulateltavaa.
Tämä on paljon enemmän kuin edes osasin odottaa.
Aivan uskomatonta. -Jes. Hyvä.
Uskomatonta. Tämä on kuin taikuutta.
Täällä ei juuri ollut huonekaluja,
mutta nyt tila tuntuu suuremmalta.
Teillä on kunnollinen ruokailualue ja keittiö, jolla on luonnetta.
Aivan uskomatonta. Saareke.
Katso saarekettasi. Katso itseäsi.
Rakensit sen. -Niin tein.
Mitä pidät sinisestä?
Pidän siitä oikeasti. -Hyvä.
Opettelen sanomaan, jos en pidä jostain.
Juuri tänään ei tarvitse harjoitella sitä.
Ihanat parvekevibat.
Olen ihan sanaton.
Nämä pyörivät. -Ne kääntyvät.
Käy sisään.
Luoja, miten kaunista.
Et aina pääse luontoon, joten toin luonnon luoksesi.
Uskomatonta.
Tyrmäävän upeaa.
Isä, äiti ja kaikki ovat täällä.
He ovat osa ympäristöä mutta eivät tuijota teitä,
kun teette jotain, jota muiden ei tarvitse katsella.
Aivan ihastuttavaa.
Ei enää kieppuvaa taivasta.
Hieno, eikö? -On.
Taide siirtyi katosta seiniin. -Aivan.
Tämä on sinua. -Niin.
Käy sisään.
Näyttää paljon isommalta.
Vähän maalia, kovaa työtä ja uusi pönttö.
Nyt näette. -Uusi pönttö.
Uusi päivä. -Aivan.
Pyhä Céline Dion sanoi niin.
Teillä on kaunis ja rakastava ympäristö. Toivon mukaan tila kuvastaa samaa iloa.
Tervetuloa kotiin. Nauti tästä. -Kiitos kovasti.
Istuisitko alas? -Ilman muuta.
Täällä on paljon päälle pantavaa.
Käytännöllistä ja muodikasta.
Ymmärrän sen nyt, mutten olisi itse osannut valita niitä.
Upeaa. -Hyvä.
Tänään hyvästelemme Merlinin -
kunnioittaen häntä.
Sen jälkeen unohdamme hänet.
Puvuntakki sopii hienoihin tilaisuuksiin.
Tästä tulee upea look.
Olen innoissani. -Jos olet iloinen, minäkin olen.
Olen haltioissani. -Hyvä. Tehdään sinusta vieläkin iloisempi.
Oletko valmis? Järkytetäänkö heidät?
Ehdottomasti. -Hienoa.
Onko valmista, lapsukaiset?
Katsotaanpa.
Nytkö tulen? -Nyt.
Hetki on koittanut.
Vau! -Mikä komistus.
Upeat värit.
Tulee mieleen Bob Ross parhaalla tavalla.
Eikö ole kiva? -Upea.
Kaikkea voi käyttää vuorilla.
Nämä ovat rentoja arkivaatteita.
Hän pitää takeista, joissa tapahtuu.
Tämä on moderni versio capotetakista.
Rohkeita värejä. -Tykkään.
Onpa hieno takki!
Tan valitsee tietämättään vaatteita, joissa on Star Wars -viboja.
Onko tässä Star Wars -viboja? -Tulee mieleen Andor.
Voisin puhua Andorista koko illan, mutta meidän pitää mennä.
Hänellä on läksiäisjuhlat. -Tulkaa halimaan.
En pidä läksiäis-sanasta. -Niinpä.
Uusi luku -juhlat. -Uusi luku.
Upeaa.
Se kaveri, jonka tapasimme, oli valmis jäämään eläkkeelle.
Tämä nuorukainen ei ole.
Ryhmähali?
Kyllä kiitos. -Tulkaa.
Heippa, Sean.
Heippa. Kiitos.
Olette rakkaita. -Pidä hauskaa. Olet rakas.
Heippa! -Mikä kullannuppu.
UUSI SEAN
TOINEN NÄYTÖS
Oletteko valmiita näkemään Seanin? -Antaa tulla.
Hyppää kyytiin, Tanny.
Hiiop!
Kiitos kovasti.
Hyvät kyydit.
Ovatko leidit valmiita?
Painetaan playta. -Menoksi.
Kate on ihan järkyttynyt.
Kate on kaunis.
Voi luoja. -Halaa häntä.
Hei. -Hei, rakas.
Tykkäätkö? -Rakastan.
Hän silittää partaa. -Voi juku.
Miten olet sama ihminen? Näytät uskomattomalta.
Tuo on yksi suurimmista tekemistäni muodonmuutoksista.
Hän näyttää erilaiselta. -Empiirisesti paras.
Kuin olisit pyyhkinyt hänestä pölyt.
Minä ja Jeremiah teimme tämän sinulle. -Sinäkö?
Se näkyy vähän heikosti,
mutta nimikirjaimemme on kaiverrettu sydämeen.
Onpa suloista. -Niin.
Kaunista. -Tervetuloa kotiin.
Onko kaikki hyvin? -On.
Paljon sulateltavaa.
Meillä on ofrenda.
Ihanaa.
Haluatko nähdä, mikä oli viikkoni kohokohta?
Haluan.
Oletko valmis? -Olen.
Herranjestas.
Kate leikittelee hiuksilla.
Kunhan ei leiki liikaa. -Se on hiuslisäke.
Oikeasti? -Joo.
Näytät ihan fantastiselta.
Siinä voi painiakin.
Vein hänet aavikolle, eikä lisäke hievahtanut tuulessakaan.
En tiedä, mitä sanoa.
Näen hänet ensi kertaa puvussa. -Upea puku.
Merlinin asu oli samaa sinisen sävyä.
Ympyrä sulkeutuu. -Merlinin asusta oikeaan elämään.
SEANIN VELI
Professori Critchfield! -Vau!
Näytät upealta. -Kiitos.
Näytät mahtavalta.
Kiitos.
Vau. Vautsi.
Se on bataattignocchia. Gluteenitonta.
En osannut kuvitella tätä. -En minäkään.
Tosi kaunista.
En osannut odottaa tätä.
Kiitos. -Näytät upealta.
Haluan kiittää kaikkia siitä, että tulitte.
Minulle tämä juhla merkitsee vanhasta luopumista -
ja uuden luvun aloittamista.
Tämä on tavallaan Tournament of Kingsin läksiäisjuhla.
Lisäksi nämä ovat tupaantuliaiset.
Ennen kuin Fab Five lähti,
he nimesivät tämän uuden luvun juhlaksi.
Kiitos, että olette osa uutta lukuani. Kiitos.
Olen ylpeä sinusta ja puolestasi.
Isäkin olisi tosi ylpeä sinusta.
Ansaitset tämän.
Kiitos.
Kilistetään Seanille.
Kippis, Sean!
Hyvää työtä, kaverit. -Hän ansaitsee sen.
Tavoitekaveri on ystävä,
joka auttaa pysymään oikealla tiellä.
Meillä kaikilla on haasteita.
Minun haasteeni on roskaruoka. Siksi minulla on tavoitekaveri.
Minä olen tavoitekaveri.
Hän varmistaa, etten syö roskaruokaa.
Kiitos, Tanny. -Ole hyvä.
Minulla ei ole roskaruokaongelmaa, joten otankin nämä.
Senkin lunttu.
Etsi oma tavoitekaverisi.
Olisin halunnut sen donitsin.
Erämaassa minä selviäisin ehdottomasti pisimpään.
Ant? Enpä tiedä.
Ei ole kahvia eikä salia.
Olemme neuvokasta sakkia.
Keksisimme kyllä jotain.
Tan on kilpailunhaluinen. Hän yllättäisi minut.
En selviäisi. Kuolisin.
Jeremiah ei lähtisi hotellista. -Osaan sytyttää nuotion.
Karamo ja JVN selviäisivät 12 tuntia.
Kissoille ei ole aitaa. En selviäisi.
Olen jo kuollut. Karhu söi minut.
Älkää antako hiusten huijata. Olen sisukas ja neuvokas.
Osaan tehdä virtsasta vettä.
Viisi asiaa, jotka ottaisin mukaan?
Puukon.
Ainakin kirjan. -Beyoncén musiikkia.
Luksusteltta.
Suihku.
Toimiva hella.
Vessapaperia.
Voidetta ja saippuaa.
Koirani. Jousipyssyn, vaikken osaa käyttää sitä.
Sipsejä.
Hammaslankaa.
Hammaslankaa ja puukon. Itse asiassa hatunkin.
Saanko vielä yhden?
Karkkipussin.
Tekstitys: Saara Lindström